
		DEN NORSKE KIRKE

	Berg menighet







[bookmark: StartSkriv]Møtebok for Berg menighetsråd

	Møtedato:
	5.9.2024

	Møtetid:
	kl. 13:00

	Møtested:
	Senjahopen skole




Tilstede: 
Anita Sebulonsen, Birgit Noreng, Marit Reiertsen, Stein Emil Iden, Jan-Ole Berntsen, Ragnhild Hellemo.

Meldt forfall:
Ivar Mortensen, Roy-Willy Hansen, Sedine Eriksen, Kjetil Figenschou.


Orienteringssaker

Trosopplæring i BTT ved menighetspedagog
Det vil arrangeres 6 aktivitetskvelder i Berg menighet i høst for de minste, 3 i sør og 3 i nord. Birgit jobber med å få på plass dager. Det legges opp til sang og lek.
Birgit vil også forsøke å få på plass en søndagsskole. Søndagsskolen vil være på hverdager, pluss i forbindelse med en gudstjeneste.
Konfirmanter vil bli trukket inn i noe av trosopplæringsarbeidet for barn i høst. 

Utlån av kirken
Prest Jan-Ole fikk en henvendelse i sommer i forbindelse med en borgerlig vielse. Brudeparet skulle vies utendørs på Tungeneset, men ble overrasket av dårlig vær. De henvendte seg derfor til presten, for å få låne Berg kirke til å få gjennomført vielsen der. Han sa ja til dette. I etterkant har han tenkt at dette burde gått gjennom menighetsrådet, og at det var uheldig at det ble gjennomført en ikke-kristelig vielse i kirken.
Menighetsrådet ble enige om at man ikke åpner opp for ikke-kristne seremonier i kirkene i menigheten. 

Misjonsprosjekt i Berg
Prest Jan-Ole informerte om at man ikke har et misjonsprosjekt i menigheten og at dette er ønskelig. I neste menighetsrådsmøte skal offerplanen for 2025 vedtas. Jan-Ole vil komme med forslag til misjonsprosjekt ifm. den saken.


Saker

Revidert årsbudsjett 2024
	[bookmark: Fremstilling]Bispedømmet har redusert trosopplæringstilskuddet fra 2023 til 2024 så mye at midlene derifra dekker bare lønn til menighetspedagog. Utgifter til annen drift av trosopplæringen må dekkes av menigheten.
I forslag til revidert budsjett for 2024 er utgiftene til trosopplæring kraftig redusert. De utgiftene som gjenstår, foreslås dekket av renteinntekter til menigheten.
I oppsettet av budsjettet: Det aller meste av utgifter er lagt inn i prosjektregnskap i fellesrådet, og det er beregnet overføring av midler fra menigheten for å dekke dette (markert med grønn skrift i budsjettet).




Forslag til vedtak:
	[bookmark: Forslag]Forslag til revidert årsbudsjett for 2024 vedtas.




Møtebehandling:
	[bookmark: Møtebehandling]Det kom opp et spørsmål om kommunen finansierer noe av konfirmantarbeidet. Menighetsforvalter sjekker dette nærmere.




Vedtak:
	[bookmark: Vedtak]Bevertning økes med 2000 kr. Disse utgiftene hentes fra renteinntekten til Berg menighet. Ellers er det ingen forandring fra forslaget til revidert årsbudsjett for 2024.






Økonomirapport pr 29.8.24
	Regnskapet pr 29.8.24 viser totalt sett et mindreforbruk på 3261 kr. Ofringer er som forventet. Renteinntektene er over forventning.
Det er brukt mer enn budsjettert på aktivitetsrelatert utstyr i menighetsregnskapet og på inventar i trosopplæringsregnskapet. Ellers er det brukt lite i forhold til opprinnelig budsjett både på trosopplæring og til konfirmanter.




Forslag til vedtak:
	Regnskap pr 29.8.24 tas til orientering.




Møtebehandling:
	




Vedtak:
	Regnskap pr 29.8.24 tas til orientering.






For Berg menighetsråd

